CELEX: 31985D0224
Language: el
Date: 1985-03-28 00:00:00
Title: 85/224/ΕΟΚ: Απόφαση της Επιτροπής της 28ης Μαρτίου 1985 που τροποποιεί την απόφαση 83/73/ΕΟΚ για τον καθορισμό προστατευτικής ζώνης στην περιοχή του Έβρου (Ελλάδα) και τη χρηματοδοτική συμμετοχή της Κοινότητας στα μέτρα καταπολέμησης του αφθώδους πυρετού στην περιοχή αυτή (Το κείμενο στην ελληνική γλώσσα είναι το μόνο αυθεντικό)

Avis juridique important

|

31985D0224

85/224/ΕΟΚ: Απόφαση της Επιτροπής της 28ης Μαρτίου 1985 που τροποποιεί την απόφαση 83/73/ΕΟΚ για τον καθορισμό προστατευτικής ζώνης στην περιοχή του Έβρου (Ελλάδα) και τη χρηματοδοτική συμμετοχή της Κοινότητας στα μέτρα καταπολέμησης του αφθώδους πυρετού στην περιοχή αυτή (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 103 της 13/04/1985 σ. 0026 - 0026 Ισπανική ειδική έκδοση: Κεφάλαιο 03 τόμος 34 σ. 0140  Πορτογαλική ειδική έκδοση : Κεφάλαιο 03 τόμος 34 σ. 0140 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Μαρτίου 1985  που τροποποιεί την απόφαση 83/73/ΕΟΚ για τον καθορισμό προστατευτικής ζώνης στην περιοχή του Έβρου (Ελλάδα) και τη χρηματοδοτική συμμετοχή της Κοινότητας στα μέτρα καταπολέμησης του αφθώδους πυρετού στην περιοχή αυτή  (Το κείμενο στην ελληνική γλώσσα είναι το μόνο αυθεντικό)  (85/224/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 77/97/ΕΟΚ του Συμβουλίου της 21ης Δεκεμβρίου 1976 περί χρηματοδοτήσεως από την Κοινότητα ορισμένων κτηνιατρικών ενεργειών επείγοντος χαρακτήρος (1), όπως τροποποιήθηκε τελευταία από την απόφαση 81/477/ΕΟΚ (2), και ιδίως το άρθρο 2,  Εκτιμώντας:  ότι, με την απόφαση 83/73/ΕΟΚ (3), η Επιτροπή προέβλεψε ιδίως χρηματοδοτική συμμετοχή της Κοινότητας στην ενέργεια για την καταπολέμηση του αφθώδους πυρετού που έχει αναληφθεί από την Ελλάδα στην προστατευτική ζώνη στην περιοχή του Έβρου· ότι η συμμετοχή αυτή περιορίζεται στις δαπάνες που πραγματοποίησε η Ελλάδα κατά τα έτη 1983 και 1984·  ότι η κατάσταση όσον αφορά τον αφθώδη πυρετό, σε ορισμένες περιοχές της νοτιοανατολικής Ευρώπης και της Μέσης Ανατολής, καθιστά αναγκαία τη συνέχιση της ενέργειας που αναλήφθηκε από την Ελλάδα μέχρι το 1987· ότι, πράγματι, εξακολουθεί να υπάρχει κίνδυνος εξάπλωσης του εξωτικού αφθώδους ιού στην Ελλάδα και τα άλλα κράτη μέλη·  ότι πληρούνται οι απαιτούμενες προϋποθέσεις για τη χρηματοδοτική συμμετοχή της Κοινότητας· ότι, για να είναι πλήρως αποτελεσματική, η συμμετοχή αυτή πρέπει να φθάνει το ανώτατο όριο που επιτρέπει η απόφαση 77/97/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 2 της απόφασης 83/73/ΕΟΚ αντικαθίσταται από το ακόλουθο κείμενο:  «Άρθρο 2  Η συμμετοχή της Κοινότητας καλύπτει:  - το 100 % των δαπανών της Ελλάδας κατά το 1983, 1984, 1985, 1986 και 1987 για την αγορά εμβολίων κατά του αφθώδους πυρετού που θα χρησιμοποιηθούν στην προστατευτική ζώνη που αναφέρεται στο άρθρο 1,  - το 50 % των δαπανών που έχουν αναληφθεί από την Ελλάδα για το 1983, 1984, 1985, 1986 κα 1987 για την εκτέλεση του εμβολιασμού κατά του αφθώδους πυρετού στην προστατευτική ζώνη που αναφέρεται στο άρθρο 1.  Η συμμετοχή αυτή χορηγείται αφού υποβληθούν τα δικαιολογητικά και λεπτομερής έκθεση για την πραγματοποίηση του εμβολιασμού.»  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 28 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 78.  (2) ΕΕ αριθ. L 186 της 8. 7. 1981, σ. 22.  (3) ΕΕ αριθ. L 47 της 19. 2. 1983, σ. 28.